เตรียมตัวอ่านหนังสือ ทบทวนอย่างมีชั้นเชิง อ่านเลคเชอร์
ลงมือแจกแจงบทเรียนที่คิดว่าจะออกสอบหรือมีควิซย่อย แล้วรวบรวมตำรา ชีท และเลคเชอร์ทั้งหลายที่มี จะได้รู้ว่าต้องอ่านอะไร จะฝึกทำข้อสอบหรือติวกันเป็นกลุ่มก็ได้ พอรู้แล้วว่าต้องอ่านอะไรบ้าง และมีข้อมูลอะไรในมือแล้วบ้าง ให้ลงมือจัดตารางการอ่านหนังสือ จัดตารางแล้วต้องยึดตามนั้นอย่างเคร่งครัด ถึงชั่วโมงอ่านหนังสือต้องอ่านลูกเดียว อย่าแวบไปทำอย่างอื่น  เผื่อเวลาไว้ด้วย เพราะเหตุสุดวิสัยเกิดขึ้นได้เสมอ มองการอ่านหนังสือให้สนุกและมุ่งมั่นตั้งใจ ถ้าวอกแวกเมื่อไหร่จะอ่านไม่ค่อยเข้าหัว เสียเวลาไปเปล่าๆ อย่าแข่งขันกับใคร แค่คิดถึงเรื่องดีๆ ที่จะตามมาถ้าคุณตั้งใจเรียนอย่างดีที่สุด  ให้กำลังใจตัวเองหน่อย เช่น “ถ้าตั้งใจจริง อะไรก็เกิดขึ้นได้ คราวนี้คะแนนดีกว่าคราวที่แล้วแน่นอน!” ถ้าเริ่มจิตตก ประมาณว่า “เหนื่อยจัง อ่านไม่ทันแล้วแน่ๆ” ให้หยุดทันที จากนั้นตั้งสติ เตือนตัวเองว่า “ยังเหลือเวลาอีกตั้งเยอะ ดีที่เราอ่านแต่เนิ่นๆ เดี๋ยวทวนอีกรอบดีกว่า!” สถานที่อ่านหนังสือสำคัญมาก ถ้าทีวีก็เปิด เน็ตก็ใช้ แถมมีเพื่อนนั่งเม้าท์อีก แบบนี้จะอ่านไปได้สักกี่น้ำ ตัดไฟแต่ต้นลมดีกว่า  ย้ายถิ่นไปสิงห้องสมุดก็ดี เพราะโต๊ะ เก้าอี้ และตำราอ้างอิงพร้อม แถมสงบดี จะมีก็แค่เสียงเดินไปมาเบาๆ หรือเข้าร้านกาแฟช่วงสายๆ ก็อ่านหนังสือสบายดี ถ้าอยู่หอ พยายามอ่านหนังสือช่วงที่เพื่อนมีเรียนหรือทำงานพิเศษ จะได้ยึดห้องเงียบๆ เป็นของตัวเอง ถ้ากะอ่านแบบม้วนเดียวจบ ไม่พักไม่ลุกไปไหน ระวังจะสมองตื้อ จำอะไรได้ไม่ครบถ้วนสมบูรณ์ ทางที่ดีควรแบ่งอ่านเป็นช่วงๆ ไป โดยพักสายตาและสมองเป็นระยะ พยายามอ่านรอบละ 30 นาที สลับกับพัก 5 - 10 นาที ใช้บัตรคำ (flash card) ตั้งควิซย่อยขึ้นมา หรือฝึกทำข้อสอบ จะได้มี output บ้าง ไม่ใช่มีแต่ input คืออ่านเข้าไปอย่างเดียว การลงมือทำสอบหรือตอบคำถามจริง จะทำให้สมองประมวลผลได้ดีกว่าอ่านหนังสือซ้ำๆ ใช้บัตรคำถามตอบตัวเองนี่แหละสะดวก หรือให้เพื่อนช่วยถามและตรวจคำตอบให้ก็ได้ บางคนจะจดจำได้ดีกว่าถ้าใช้ประสาทสัมผัสหลายๆ ส่วน หนึ่งในวิธีที่น่าสนใจก็คืออ่านเลคเชอร์ออกมาดังๆ ตอนเขียนทวน เป็นวิธีกระตุ้นตัวเองให้ใช้หลายๆ สัมผัสในเวลาเดียว จะจดจำข้อมูลได้มากขึ้น อาจจะใช้เพลง, acronym (เอาตัวอักษรแรกของแต่ละคำมาเรียงต่อกัน) หรือเทคนิคช่วยจำอื่นๆ เช่น ถ้าอยากจำประโยชน์ของวิตามินแต่ละชนิดได้ ก็ลองย่อแล้วเอามารวมกัน อย่าง "เอตา, บีชา, ซีลัก" คือ วิตามินเอช่วยเรื่องสายตา วิตามินบีช่วยเรื่องเหน็บชา และวิตามินซีช่วยเรื่องลักปิดลักเปิด เป็นต้น เวลาคุณเอาเลคเชอร์ที่จดมารีบๆ ลวกๆ ในห้องเรียน มาเขียนใหม่สวยๆ หรือสรุปย่อ เท่ากับได้ทบทวนข้อมูลเดิมที่ได้รับรู้มาแล้วครั้งหนึ่ง เป็นเหมือนการย้ำเตือนข้อมูลและรายละเอียดต่างๆ เพราะงั้นคราวหน้าถ้าจะสอบหรือมีควิซย่อย ให้ลองเขียนทวนเนื้อหาแบบนี้ดู จะช่วยได้เยอะเลย ถ้าวิชาไหนจดไม่ทัน จดไม่ละเอียด ก็ยืมเลคเชอร์เพื่อนมาลองสรุปหรือเขียนขึ้นใหม่ในภาษาของคุณดู แบบนี้นอกจากจะอ่านง่ายขึ้นแล้ว ยังเป็นการทบทวนบทเรียนไปในตัวด้วย รวบรวมเลคเชอร์กับเนื้อหาในตำรามาเขียนสรุปคร่าวๆ (อาจจะเป็น bullet points) จะได้เห็นชัดว่าต้องอ่านอะไรบ้าง โดยเฉพาะการสรุปเลคเชอร์ที่มั่วซั่วไปหมดออกมาเป็นข้อๆ ให้เห็นใจความชัดเจน แล้วเชื่อมโยงเนื้อหาในตำราเข้าไป
รวบรวมแหล่งข้อมูลให้ครบมือ. อ่านหนังสือแบบมีหลักการ. กระตือรือร้น. หามุมสงบ ไร้สิ่งรบกวน. แบ่งอ่านเป็นรอบๆ ไป. ถามตอบทวนความจำ. ใช้ประสาทสัมผัสต่างๆ. เล่นเกมทวนความจำ. เขียนทวนเลคเชอร์ที่จดมา. เขียนเลคเชอร์เพื่อนในภาษาตัวเอง. สรุปเนื้อหาที่ต้องทบทวนออกมาเป็นโครง.
https://www.wikihow.com/Study-More-Effectively https://www.wikihow.com/Study-More-Effectively https://www.wikihow.com/Study-More-Effectively
Setting Yourself Up for Success Studying Smarter Using Notes to Study